
Päätöksen tiedoksisaantipäivä

Päätöksen tiedoksisaannin katsotaan tapahtuneen seitsemäntenä päivänä kuulutuksen julkaisemisajankohdasta eli 12.10.2026.

Päätös

Ympäristölautakunta 29.9.2026 § 72
Antopäivä

5.10.2026
Hakija 

EPT Kone ja Laite Oy
Asia 
Maa-aineslain mukainen lupahakemus maa-aineksen ottoa varten. Lisäksi haettu toiminnan aloittamislupaa ennen päätöksen lainvoimaisuutta.
Päätöksen pääasiallinen sisältö

Pohjoisen Keski-Suomen ympäristölautakunta on myöntänyt haetun maa-ainesluvan päätöksessä esitetyin lupamääräyksin. Ottaminen voidaan aloittaa lupamääräyksiä noudattaen, lukuun ottamatta niitä alueita, jotka eivät ole sisältyneet alueen 2025 päättyneeseen lupaan ja joiden pintamaita ei ole poistettu. Lupa on voimassa 30.9.2036 saakka.
Nähtävilläpito

Tämä kuulutus ja päätös pidetään nähtävillä 5.10. – 11.11.2026 Viitasaaren kaupungin verkkosivuilla osoitteessa www.viitasaari.fi/kuulutukset sekä tieto kuulutuksesta on julkaistu Saarijärven kaupungin verkkosivuilla.
Kiinteistön osaomistajaa pyydetään toimittamaan tämä tiedoksianto kiinteistön omistajille tai haltijoille.

Muutoksenhaku

Päätökseen saa hakea valittamalla muutosta Hämeenlinnan hallinto-oikeudelta 30 päivän kuluessa päätöksen tiedoksisaannista. Valituskirjelmä liitteineen on toimitettava Hämeenlinnan hallinto-oikeuden kirjaamoon. Tarkemmat ohjeet muutoksenhausta ovat päätöksen liitteenä olevassa valitusosoituksessa.
Valitusaika päättyy 11.11.2026.

